
Text rozhodnutia
Súd: Krajský súd Bratislava Spisová značka: 5S/238/2012 Identifikačné číslo súdneho spisu: 1012201378 Dátum vydania rozhodnutia: 29. 09. 2015 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2015:1012201378.6 Uznesenie Krajský súd v Bratislave v právnej veci žalobcu: E.V.I.A.N. spol. s r.o., Slávičie údolie 43, 811 03 Bratislava, proti žalovanému: Finančné riaditeľstvo Slovenskej republiky, Lazovná 63, Banská Bystrica, o preskúmanie zákonnosti rozhodnutia žalovaného č. XXXXXXX/X/XXXXXX/XXXX/XXXX-r zo dňa XX.XX.XXXX, takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 17.07.2012 sa žalobca domáhal preskúmania zákonnosti rozhodnutia žalovaného č. XXXXXXX/X/XXXXXX/XXXX/XXXX-r zo dňa XX.XX.XXXX s návrhom na jeho zrušenie a vrátenie veci na ďalšie konanie žalovanému. Žalobcu pri podaní žaloby zastupoval právny zástupca Advokátska kancelária Mandzák a spol. s.r.o., následne počas konania W.. W. N., advokát, Na pažiti XX, XXX XX Z.. Na pojednávaní konanom dňa 7.9.2015 konateľ žalobcu oznámil tunajšiemu súdu, že v ďalšom ho už nebude zastupovať W.. W. N. a preto žiada o poskytnutie primeranej lehoty na ustanovenie nového právneho zástupcu a z toho dôvodu žiadal o odročenie pojednávania. Následne bolo pojednávanie odročené na termín 10.11.2015 s tým, že súd žalobcovi uložil doručiť v lehote 10 dní pod následkom zastavenia konania plnú moc udelenú vo veci novému právnemu zástupcovi. Podľa § 250a O.s.p. žalobca musí byť s konaní podľa druhej hlavy piatej časti O.s.p. zastúpený advokátom, pokiaľ nemá právnické vzdelanie buď sám, alebo jeho zamestnanec (člen), ktorý zaňho na súde koná; to neplatí vo veciach, v ktorých je daná vecná príslušnosť okresného súdu, alebo ak ide o preskúmanie rozhodnutia a postupu vo veciach zdravotného poistenia, sociálneho zabezpečenia vrátane nemocenského poistenia, dôchodkového zabezpečenia, štátnych sociálnych dávok, sociálnej pomoci a poistenia v nezamestnanosti, aktívnej politiky trhu práce a garančného fondu, poskytovania zdravotnej starostlivosti, vo veciach priestupkov a vo veciach azylu a doplnkovej ochrany. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Keďže žalobca nebol pred tunajším súdom v konaní podľa druhej hlavy piatej časti O.s.p. zastúpený advokátom ani zamestnancom s právnickým vzdelaním, bola tomuto na pojednávaní dňa 7.9.2015 uložená povinnosť predložiť plnú moc pre advokáta na zastupovanie v prejednávanej veci, a to v lehote do 10 dní odo dňa pojednávania, teda do dňa 17.9.2015 pod následkom zastavenia konania. Keďže si žalobca uvedenú povinnosť v lehote nesplnil a plnomocenstvo pre advokáta nedoložil, rozhodol súd o zastavení konania podľa § 250d ods. 3 O.s.p. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

